Osomabhizimusi Bomkhambo Wemali Babelomhlangano Wemfundiso
Osomabhizimusi abakumsebenzi womkhambo wemali lokuthengisa ama shares abe lomhlangano wabo wakuqala wokufundisa abantu ngendaba zokuthola inzuzo ngokusebenzisa imali abalayo, ngokuthenga inxenye kumankampani aseZimbabwe.
HARARE — Ingcwethi labosomabhizimusi abasebenza emkhambo wemali babelomhlagano eHarare wokufundisana lozulu ngendaba zokulondolozwa kwemali kanye lokutola inzuzo ngayo emkhambo wemali kunhlelo ezinjengokuthenga lokuthengisa amashares . Umnumzana Lesley Muzamba wenhlanganiso ye Esto Systems uthi umhlangano lo usebenzisa indlela ye C-trade ekwenza kube lula ukuphatheka kukazulu emsebenzini lo. "I C - Trade ya designelwa ukuthi ikwanise ukuncedisa abantu abakhona ukuthola izimali ezincane ezifana le 10 dollars bond ezilakho ukufakwa through C-trade kuma platform afana labo Zimbabwe stock exchange laku financial securities exchange okuyiwo ama exchanges amabili esilawo . UMuzamba uqhubeke ethi lokhu abantu balakho ukukwenza besebenzisa indlela ezilula ezifana labomakhalekhwini amankamani wonke asebenzela e Zimbabwe njalo uhlanganise ingcitshi labosomabhizimusi. "Uyenzelwe ukuthi ama investors ahlangane ndawonye lama capital markets okuhlanganisela ama brokers , ama regulator ababona ngemithetho eyo ku trader e zimbabwe , sizama ukuthi sihlanganise inqondo sibone ukuthi yini inhupho ezitholakalayo ebantwini aba funa uku investor ngoba okwa ma shares kwakukhangelelwa ukuthi ngokwabantu abalemali nje." Lumhlangano ungenwe layizifundi ukuze bethole ulwazi . U Charity Gwakwa ofundela ezomnotho ekolitshini le Harare Institute of Technology – HIT, ngesinye sezifundi ebe sikhona emhlanganweni wanamhlanje. "Kusifundisa ukuthi kuma capital markets kwenzakalani emhlabeni lakhonapha kuma kampanies . Lapha kulapho abantu abanengi eshlangana khona njalo kulemihlobo yenzuzo etshiyeneyo njalo eminye yayo ivuthw ngemva komnyaka. So lapha kulabantu abanengi abasifundisayo ngalokhu lendubo ezikhona kanye lokuthi singazilungisisa kanjani." Umhlangano lo, wenzakala ngesikhathi uhulumende ethi ilizwe selivulile amasango kwezamabhizimusi njalo ungenwe ngabamankapani agoqela I Zimbabwe Stock Exchange, Finsec,,Cabs, lamanye. Bekulengcitshi zomsebenzi womkambo wemali ezelizwe kanye lezaphandle kwelizwe ezigoqela umnumzana Tafadzwa Chinhamo loNkosikazi Rose Mambo bakwele Kenya. Wenziwe phansi kwendikimba ekhuthaza ukuthola inzuzo emkhambo wokuthenga lokuthengisa amashares kumankampani ase Zimbabwe ethi: Fostering Financial Inclusion and Stimulating Economic Development Through Exploiting Investment Opportunities on Zimbabwe’s Capital Markets.